recursal/SuperWikiNEXT-32B huggingface dataset:
**ஜப்பானிய செம்படை** (*Japanese Red Army*, 日本赤軍, நிஹோன் செக்கிகன், *JRA*) என்பது புசாக்கோ சிகெனோபு என்னும் ஜப்பானியப் பெண் தீவிரவாதியினால் பெப்ரவரி 1971 ஆம் ஆண்டில் ஆரம்பிக்கப்பட்ட ஒரு தீவிரவாத அமைப்பாகும். ஜப்பானிய கம்யூனிச முன்னணியில் இருந்து விலகி இவ்வமைப்பை இவர் ஆரம்பித்தார். இவ்வமைப்பு உச்ச நிலையில் இருந்தபோது இதில் மொத்தம் 40 பேர் உறுப்பினர்களாக இருந்ததாக அறியப்படுகிறது. இவ்வமைப்பு ஒருகாலத்தில் உலகின் மிகவும் சக்தி வாய்ந்த ஒரு இடதுசாரி அமைப்பாக இருந்தது.

ஜேஆர்ஏ அமைப்பு பாலஸ்தீன விடுதலைக்கான பிரபல முன்னணி (PFLP) உடன் நெருங்கிய தொடர்பைப் பேணி வந்தது. 1980களின் ஆரம்பத்தில் ஜப்பானில் இதன் நடவடிக்கைகள் நிறுத்தப்பட்டன. இதனால் இது நிதி, பயிற்சி, ஆயுதங்கள் போன்றவற்றிற்கு PFLP ஐயிலேயே பெரிதும் தங்கியிருந்தது.

இவ்வமைப்பின் முக்கிய குறிக்கோள் ஜப்பானிய அரசையும் அதன் மன்னராட்சியையும் இல்லாதொழித்து உலகப் புரட்சியை ஏற்படுத்துவதே.

குறிப்புகள்
-----------

1. ↑  Japanese Red Army (JRA) Profile The National Memorial Institute for the Prevention of Terrorism Terrorism Knowledge Base (online)
|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

 
**சொற்பிறப்பியல் (etymology)** என்பது சொற்களின் மூலம் பற்றிய படிப்பாகும். சில சொற்கள் பிற மொழிகளிலிருந்து பெறப்பட்டவை. பழைய எழுத்து மூலங்களிலிருந்தும், பிற மொழிகளுடன் ஒப்பிடுவது மூலமும் சொற்பிறப்பியலாளர்கள், குறிப்பிட்ட சொற்கள் எப்பொழுது ஒரு மொழிக்கு அறிமுகமாயின, எந்த மூலத்திலிருந்து அறிமுகமாயின, எவ்வாறு அவற்றின் வடிவமும் பொருளும் மாற்றமடைந்தன போன்ற கோள்விகளுக்கு விடைகாண்பதன் மூலம், சொற்களின் வரலாற்றை மீளமைக்க முயல்கிறார்கள்.

நீண்டகால எழுத்து வரலாறு கொண்ட மொழிகளில், சொற்பிறப்பியலானது மொழிநூலைத் (காலப்போக்கில், பண்பாட்டுக்குப் பண்பாடு சொற்கள் எவ்வாறு மாறுகின்றன என்பதை அறியும் ஆய்வு) துணையாகக் கொள்கிறது. நேரடியான தகவல்களைப் பெற முடியாத அளவுக்குப் பழைய மொழிகள் தொடர்பில், அவை பற்றிய தகவல்களை மீட்டுருவாக்கம் செய்வதற்குச் சொற்பிறப்பியலாளர், ஒப்பீட்டு மொழியியல் முறைகளைப் பயன்படுத்துகிறார்கள். ஒப்பீட்டு முறையைப் பயன்படுத்தித் தொடர்புடைய மொழிகளைப் பகுப்பாய்வு செய்வதன்மூலம் அம் மொழிகளின் பொது மூலமொழி பற்றியும் அதன் சொற்றொகுதி பற்றியும் ஊகித்து அறிய முடியும். இதன் மூலம் வேர்ச் சொற்கள் அறியப்படுவதுடன் அம்மொழிக் குடும்பத்தின் மூல மொழியிலிருந்து அச்சொற்களின் வரலாற்றையும் மீட்டுருவாக்க முடியும்.

சொல் மூலங்களின் வகைகள்
----------------------

சொற்பிறப்பியல் கோட்பாட்டின்படி சில வரையறுக்கப்பட்ட எண்ணிக்கையான பொறிமுறைகள் மூலமே சொற்கள் உருவாகின்றன. இவற்றுள் முக்கியமானவை பின்வருமாறு:

* கடன்பெறுதல்: பிறமொழிச் சொற்களைப் பயன்படுத்துதல்.
* சொல் உருவாக்கம்: இன்னொன்றிலிருந்து வருவிக்கப்பட்ட சொற்கள், வேறு சொற்களின் சேர்க்கையினால் உருவானவை.
* ஒலிக்குறிப்புச் சொற்கள், ஒலிக் குறியீடுகள் என்பன.

புதிதாக உருவாகும் சொற்களின் மூலங்கள் பெரும்பாலும் தெரியக் கூடியவையாக இருக்கின்றன. ஆனால், காலத்தால் பின்னோக்கிச் சொல்லும்போது அக்காலங்களில் உருவான சொற்களின் மூலங்கள் தெளிவில்லாமல் இருக்கின்றன. இதற்கான காரணங்கள்,

* ஒலி மாற்றம்
* சொற்பொருள் மாற்றம்

என்பனவாகும். பெரும்பாலும் ஒன்றுக்கு மேற்பட்ட காரணிகள் கூட்டாக அமைவது வழக்கம். ஒலிமாற்றமும், சொற்பொருள் மாற்றமும் கூட்டாக நிகழ்வது தற்காலச் சொல் வடிவங்களை மேலோட்டமாகப் பார்த்து மூலங்களை அறிய முடியாத நிலையை ஏற்படுத்துகின்றன.

வெளி இணைப்புகள்
---------------

* தென் திராவிட சொற்பிறப்பியல் தரவகம் பரணிடப்பட்டது 2012-10-16 at the வந்தவழி இயந்திரம்
* உருசிய மொழி சொற்பிறப்பியல்
**தெச்சிக்கோட்டுகாவு ராமச்சந்திரன்** (*Thechikottukavu Ramachandran*)(பிறப்பு c. 1964 ) கேரளாவில் உள்ள தெச்சிகோட்டுக்காவு தேவசோமுக்கு சொந்தமான கோயில் யானை ஆகும். இது 316 செ.மீ. உயரமுடையது. இந்தியாவில் உயரமான உயிருடன் உள்ள யானையும் ஆசியாவில் இரண்டாவது உயரமான யானை இதுவாகும். ராமச்சந்திரன் யானை பிரியர்களிடையே ராமன் என்று மிகவும் பிரபலமாக அறியப்படுகிறது. மேலும் கேரளா முழுவதும் பெரும் ரசிகர்களைப் பெற்றுள்ள யானையாகும். ராமச்சந்திரனுக்கு அவரது ரசிகர்களால் **ஏகாத்திரதிபதி** (ஒரே ஒரு பேரரசர்) என்ற பெயரும் வழங்கப்படுகிறது.

பகுதி பார்வையற்ற இந்த யானை பல பூரம் பண்டிகைகளில் முக்கிய பங்கு வகித்துள்ளது. ஆனால் பல சந்தர்ப்பங்களில் பொது காட்சிக்குத் தடை விதிக்கப்பட்டது. ஒரு திருவிழாவின் போது யானையை ஒன்றைக் கொன்றதற்காகவும் அறியப்படுகிறது.

சம்பவங்கள்
----------

இந்த யானையின் வாழ்நாளில், 13 பேரைக் கொன்றுள்ளது. 1982இல் கேரளாவுக்கு அழைத்து வரப்பட இந்த யானையினை 1984ஆம் ஆண்டில் தெச்சிகோட்டுக்காவு தேவஸ்தானம் வாங்கியது.

திருச்சூர் பூரத்தில் பங்கு
--------------------------

திருச்சூர் பூரம் என்பது அனைத்து பூரங்களில் (கோவில் திருவிழாக்கள்) மிகப்பெரிய மற்றும் மிகவும் பிரபலமானதாகும். 2011முதல், திரிச்சூர் பூரத்தின் தொடக்கத்தைக் குறிக்கும் *பூரா விலம்பரம்* நிகழ்வினை ராமசந்திரன் செய்கிறது. *பூரா விலம்பரம்* என்பது திரிச்சூர் பூரத்தை நடத்தும் வடக்குநாதன் கோயிலின் தெற்கு நுழைவாயிலைத் திறக்க யானை தள்ளும் வழக்கம். அதன் மேல் 'நெய்திலக்கவிலம்மா' சிலை இருக்கும். 2019ல் ராமச்சந்திரன் இருவரை மிதித்த சம்பவத்திற்குப் பிறகு, மருத்துவ வல்லுநர்கள் குழு மருத்துவ ரீதியாக இந்த யானைத் தகுதியற்றது என்று அறிவித்ததை அடுத்து, கோயில் விழாக்களில் இந்த அணிவகுத்துச் செல்ல தடை விதிக்கப்பட்டது. புகழ்பெற்ற இந்த யானைக்கு மே 11 அன்று நிபந்தனை வழங்கப்பட்டது. புகழ்பெற்ற திருச்சூர் பூரத்தில் பங்கேற்க விலங்கு உடற்பயிற்சி பரிசோதனையை முடித்த பின்னர். மூன்று கால்நடை மருத்துவர்கள் குழு யானைக்கு மருத்துவ பரிசோதனையை மேற்கொண்டதை அடுத்து அரசுக்கு அனுமதி வழங்கியது.

மேற்கோள்கள்
-----------

1. ↑  "Gajakesari Thechikkottukavu Ramachandran". *elephant-kerala.com*. July 10, 2011 அன்று Ramachandran.htm மூலம் Check `|url=` value (உதவி) பரணிடப்பட்டது.
2. ↑  Daily, Keralakaumudi. "Only Raman was able to break record of Guruvayur Kesavan". *Keralakaumudi Daily* (ஆங்கிலம்). 2021-01-08 அன்று பார்க்கப்பட்டது.
3. ↑  "Kerala's star elephants are a 'jumbo' hit on the internet - Times of India". *The Times of India*. 2021-01-12 அன்று பார்க்கப்பட்டது.
4. ↑  "കാഴ്ച നഷ്ടപ്പെട്ട, കൂട്ടാനകളെ കുത്തിയ, 13 മനുഷ്യജീവനെടുത്ത, അസ്സമുകാരനായ രാമചന്ദ്രന്‍". *Mathrubhumi*.
5. ↑  "Ban on celebrity jumbo threatens to take sheen out of Thrissur Pooram". *Hindustan Times*. May 8, 2019.
6. ↑  "Kerala's celebrity elephant: Meet Ramachandran, who kickstarted Thrissur Pooram". *The News Minute* (ஆங்கிலம்). 2018-04-24. 2021-01-08 அன்று பார்க்கப்பட்டது.
7. ↑
8. ↑  Balan, Saritha S (May 11, 2019). "Celebrity elephant Ramachandran likely to be paraded for Vilambaram ritual in Pooram". *www.thenewsminute.com*.
**பயிர் விளைச்சல் கணக்கீடு மாதிரி** (Crop Simulation Model) என்பது பல்வேறு தட்பவெப்பநிலை, மண் வளம் மற்றும் பயிர் மேம்பாட்டு முறைகளை அடிப்படையாக கொண்டு கணக்கீடு செய்வது.

பயிர் விளைச்சல் கணக்கீட்டு வகைகள்
---------------------------------

பொதுவாக பயிர் விளைச்சல் கணக்கீட்டு மாதிரியானது கீழ்காணும் 3 பிரிவாக வகைப்படுத்தபடுகிறது. அவைகளாவன,

1. புள்ளியியல் மாதிரி முறை
ஓரிடத்தில் நிலவும் காலச் சூழ்நிலைக்கேற்றவாறு அவ்விடத்தில் ஏற்படும் விளைச்சல் கூடுதல், குறைதல் முறைகளைக் கணக்கிட்டு புள்ளி விவரங்கள் மூலம் அறிந்து கொள்ளல்.

2. இயந்திர மாதிரி முறை
இது தாவரம் மற்றும் மண்ணின் அடிப்படைத் தத்துவங்களை உள்ளடக்கியது. இது பொதுவாக குறுகிய காலப் பயிர்களுக்கு கணக்கீடு செய்வது. இது தாவரத்தின் தொடர் பரிணாமத்தை உள்ளடக்கியது.

3. செயல்பாட்டு மாதிரி முறை
இது இயந்திர மாதிரி முறையை விட எளிதானது. சரியான கண்க்கீடுகளை உள்ளடக்கியது. பென்மேன் சமன்பாடு இதற்கு ஓர் உதாரணம்.

பொதுவாக பயன்படும் முறைகள்
-------------------------

1) கிராப்சிஸ்ட், வாஷிங்டன் பல்கலைக் கழகத்தால் உருவாக்கப்பட்ட பல வருட பல பயிர் பயிர் விளைச்சல் கணக்கீடு மாதிரி.
2) ஏபிசிஐஎம், இது சி.எஸ்.ஐ.ஆ.ஓ குயின்ஸ்லேண்ட் பல்கலைக்கழகத்தால் உருவாக்கப்பட்டது.

மேற்கோள்கள்
-----------

1. "What Are Crop Simulation Models?". Agricultural Research Service, United States Department of Agriculture. Retrieved May 23, 2014.
2. "Georgia Crop Simulation Model". Georgia Weather. Retrieved May 23, 2014.
3. to:a b "CropSyst". Retrieved May 23, 2014.
4. Hoogenboom, Gerrit; White, Jeffrey W.; Messina, Carlos D. "From genome to crop: integration through simulation modeling". doi:10.1016/j.fcr.2004.07.014.
5. Chakrabarti, B. "Crop Simulation Models" (PDF). Indian Agricultural Research Institute. Retrieved May 23, 2014.
6. to:a b Basso, Bruno; Cammarano, David; Carfagna, Elisabetta. "Review of Crop Yield Forecasting and Early Warning Systems" (PDF).
7. Dourado-Neto, D.; Teruel, D. A.; Reichart, K.; Nielsen, D. R.; Frizzone, J. A.; Bacchi, O. O. S. "Principles of crop modeling and simulation: I. uses of mathematical models in agricultural science".
8. APSIM
**பரக்கலக்கோட்டை பொதுவுடையார் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் பட்டுகோட்டைக்குக்கிழக்கில் முத்துப்பேட்டை செல்லும் சாலையில் 12 கிமீ தொலைவில் அமைந்துள்ளது.

இறைவன்
------

இங்குள்ள இறைவன் பொதுவுடையார் ஆவார். மிகப்பெரிய ஆல மரத்தின் கீழ் லிங்கத்திருமேனியாக சந்தனக் காப்பிட்டு இறைவனுக்கு பூசை நடத்தப்படுகிறது. ஆண்டுக்கு ஒரு முறை மட்டுமே பொங்கல் திருநாளன்று விடியற்காலம் முதல் மாலை வரை இவருடைய தரிசனம் பகலில் மட்டும் கிடைக்கும் என்பது குறிப்பிடத்தக்கது. நடை அடைபட்டிருக்கும் சமயங்களில் ஆல மரத்தின் முன்னதாக அமைக்கப்பட்டுள்ள கதவுகளுக்கு பூசை செய்யப்படுகிறது. ஆல இலைகளை பிரசாதமாகப் பெற்றுச் செல்கின்றனர்.

வரலாறு
------

வான்கோபர், மகாகோபர் என்ற இரு முனிவர்களிடையே இல்லறம் மற்றும் துறவறம் தொடர்பாக வாக்குவாதம் எழுந்தது. அவர்கள் தில்லை நடராசப் பெருமானிடம் தம் வாதத்தை முன்வைத்தபோது, அவர் அவர்களை தென்திசை நோக்கிச் சென்று இரண்டு புளிய மரங்கள் இருக்கும் இடத்தில் காத்திருக்கும்படி கூறினார். இறைவன் வந்து இருவரும் ஏற்கும்படி இல்லறம், துறவறம் இரண்டுமே சிறந்தவை என்று தீர்ப்பு கூறியதாகக் கூறுவர். இவ்வாறாகத் தீர்ப்பு வழங்கியதால் மத்யபுரீசுவரர் என்றும் பொதுவுடையார் என்றும் அழைக்கப்படுகிறார். இரு முனிவர்களும் அமர்ந்திருக்கும் சிலைகளுக்கு அருகே உள்ள புளிய மரங்கள் உறங்கும் புளி, உறங்காப் புளி என்றழைக்கப்படுகின்றன.

மேற்கோள்கள்
-----------

1. 1 2 3  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014
**பய்யு மகாராஜ்** (29 ஏப்ரல் 1968 - 12 ஜூன் 2018), என அழைக்கப்பட்ட உதய் சிங் தேஷ்முக் ஒரு ஆன்மீக குரு ஆவார்.

வாழ்க்கைக் குறிப்பு
-------------------

இந்தியாவின் மத்தியப்பிரதேசம் மாநிலத்தின் இந்தூர் நகரில் சுஜல்பூர் எனும் இடத்தில் பிறந்தார். 
மகாராஜ் உதய் சிங் தேஷ்முக் ஏப்ரல் 29, 1968 அன்று மத்திய பிரதேசத்தின் சுஜல்பூரில் பிறந்தார். அதிக அளவில் விவசாயம் செய்துவந்த நிலச்சுவாந்தர் குடும்பத்தில் பிறந்தவர். இவரது முதல் மனைவி 2015 இல் இறந்தார். 2017 இல், அவர் ஆயுஷி சர்மாவை மணந்தார். ஆடம்பரமான வாகனங்களில் மிகுந்த ஆர்வம் கொண்டவர் என்று அறியப்பட்டார்.

பொது வாழ்க்கை
-------------

பய்யு இந்தூரில் வசித்து வந்தாலும்,  மஹாராஷ்டிர மாநிலத்திலும் மற்றும் மத்தியப் பிரதேசத்திலும் சமூக மற்றும் ஆன்மீகப் பணிகளைச் செய்து வந்தார். இவர் இந்து மரபின் வழி வந்த தத்தாத்ரேயர் வழியைப் பின்பற்றுபவர். அவர் "யுவ ராஷ்டிர சாந்த்" என்றும் அழைக்கப்பட்டார். அவரைப் பின்பற்றுபவர்கள் மகாராஷ்டிர முதல்வர் தேவேந்திர பட்னாவிஸ், லதா மங்கேஷ்கர். அவர் மத்திய அமைச்சர்கள் சுஷில் குமார் ஷிண்டே மற்றும் விலாஸ்ராவ் தேஷ்முக் ஆகியோரின் ஆலோசகராகவும் இருந்தார். லோக்பால் அல்லது ஊழல் கண்காணிப்புக் குழுவிற்காக அண்ணா ஹசாரே தலைமையிலான ஊழல் எதிர்ப்பு இயக்கத்தின் போது, லோக்பால் மசோதாவின் வரைவைத் தயாரிப்பதில் காங்கிரஸ் அரசாங்கத்திற்கு ஒரு மத்தியஸ்தராக அவர் பணியாற்றினார். நர்மதா நதியின் பாதுகாப்பிற்காக அமைக்கப்பட்ட குழுவின் உறுப்பினர்களாக நியமிக்கப்பட்ட நால்வரில் பய்யு மகாராஜூம் ஒருவர். ஆனால் ஒரு குறிப்பிட்ட கட்சி அல்லது சமூகத்தின் மீது எந்தவிதமான விருப்பமும் இல்லாததால் இந்த வாய்ப்பை அவர் மறுத்துவிட்டார்.

மரணம்
-----

12 ஜூன் 2018 அன்று, இந்தூரில் உள்ள தனது இல்லத்தில் மகாராஜ் தலையில் தன்னைத்தானே சுட்டுக் கொண்டு மரணமடைந்தார்.

மேற்கோள்கள்
-----------

1. 1 2  "Bhaiyyu Maharaj: From model to godman to mediator". *Indian Express*. 23 August 2011.. பார்த்த நாள்: 12 June 2018.
2. 1 2  "The Model-Turned-Guru Who Loved His Mercedes, Rolex: 10 Facts On Bhaiyyu Maharaj". NDTV. 12 June 2018.. பார்த்த நாள்: 12 June 2018.
3. 1 2  "When Bhaiyyuji Maharaj rejected MoS status saying it 'holds no importance for a saint'". IndiaToday.in. 12 June 2018.. பார்த்த நாள்: 12 June 2018.
4. ↑
5. ↑
6. ↑  "Bhayyu Maharaj, 4 other religious leaders get MoS status ahead of MP elections bhopal Hindustan Times". *hindustantimes.com* (ஆங்கிலம்). 2018-04-13 அன்று மூலதளத்திலிருந்து பரணிடப்பட்டது எடுக்கப்பட்டது. 2018-06-12 அன்று பார்க்கப்பட்டது.
7. ↑
**பய்யனூர் முரளி** என்பவர் ஒரு மலையாள நாடக நடிகரும், இயக்குனரும் ஆவார். இவர் நூற்றுக்கும் அதிகமான நாடகங்களில் நடித்துள்ளார்.

வாழ்க்கைக்குறிப்பு
------------------

கண்ணூர் மாவட்டத்தில் பய்யன்னூர்க்கு அருகில் உள்ள அன்னூரில் பிறந்தார். சகாவ்‌, பழஸ்ஸி ராஜா உட்பட்ட நாடகங்களில் முதன்மை வேடங்களில் நடித்துள்ளார். 
2002-ல் எர்ணாகுளத்தில் கலாசேதன என்னும் நாடகக்குழுவைத் தொடங்கினார். அமதன், சிநேககாயகன், ஆராதகன், நன்மனிறஞ்சவன், விஸ்வனாயகன் உட்பட்ட நாடகங்களை இக்குழுவினர் நடித்தனர். பத்மஸ்ரீ அம்பாட்டு கேசவன் என்னும் நாடகத்தில் அம்பாட்டு கோவிந்தமேனோன் என்னும் முதன்மை கதாபாத்திரத்தில் நடித்தார். இதனை இயக்கி, தயாரித்தவரும் இவரே.

2013-ல் வெளியான 3ஜி என்னும் மலையாளத் திரைப்படத்தில் அமைச்சர் வேடத்தில் நடித்தார்.

விருதுகள்
---------

நான்கு முறை கேரள மாநில விருதுகளைப் பெற்றுள்ளார். கண்ணூர் சங்கசேதனையின் உணர்த்துபாட்டு என்னும் நாடகத்திற்காகவும் விருது கிடைத்தது

தேவஸ்‌பந்தனம் என்னும் நாடகத்தினை இயக்கியதற்காக 2002-ல் மிகச் சிறந்த இயக்குனருக்கான விருது கிடைத்தது. 2003-ல் சகுனி என்னும் நாடகத்தினை இயக்கியதற்காகவும் 2004-ல் சிநேககாயகன் என்னும் நாடகத்தினை இயக்கியதற்காகவும் விருதுகள் கிடைத்தன.

160-ற்கும் அதிகமான விருதுகளைப் பெற்றுள்ளார். திக்குறிசி பௌண்டேஷன், அச்சன்குஞ்சு விருது, சங்ஙனாசேரி நடராஜன் விருது முதலியனவும் பெற்றுள்ளார்.

சான்றுகள்
---------

1. ↑  "நாடகம் வழி ஸினிமயில், பய்யன்னூர் முரளி". *தீபிகா*. Archived from the original on 2013-10-13.. பார்த்த நாள்: 2013 அக்டோபர் 13.
2. 1 2  "பய்யன்னூர் முரளி...". *ஜனயுகம்*. Archived from the original on 2013-10-13.. பார்த்த நாள்: 2013 ஒக்டோபர் 13.
**எட்வேர்டு** **VI** (12 அக்டோபர் 1537 - 6 சூலை 1553) இங்கிலாந்து மற்றும் அயர்லாந்து நாடுகளின் ஆறாவது மன்னர். இவர் 28 சனவரி 1547 ஆம் ஆண்டு முதல் தனது இறப்பு வரையிலும் மன்னராக இருந்தார். இவரின் 9 வது அகவையில் 20 பிப்ரவரி அன்று மன்னராக மகுடம் சூட்டப்பட்டது. இவரது தந்தை ஹென்றி VIII மற்றும் தாய் ஜானி செமோர். இவர் சீர்திருத்தச் திருச்சபை மரபுகளைப் பின்பற்றும் இங்கிலாந்தின் முதல் மன்னராக வளர்க்கப்பட்டார். இவரது ஆட்சிக் காலத்தில், அரசாங்கப் பணிகளை மன்னர் எட்வேர்டு உரிய வயதுக்கு வரும் வரையில் அரசப் பிரதிநிதிகள் கவனித்து வந்தனர். பிரதிநிதிகளின் சபையை முதலில் அவரது மாமா எட்வேர்டு செமோர், சோமர்செட்டின் முதலாவது டியுக் (1547-1549) கவனித்துக் கொண்டார். அடுத்தபடியாக ஜான் டுடிலி, வார்விக்கின் முதல் ஏர்ல் (1550-1553) (1551 ஆண்டின் நார்தம்பர்லேண்டின் டியுக்) பார்த்துக் கொண்டார்.

எட்வேர்டு ஆட்சியில் பொருளாதாரப் பிரச்சனைகள் மற்றும் சமூக அமைதியின்மை நீடித்திருந்தது. அதனால் கலவரங்கள் மற்றும் கலகங்கள் அதிகரித்திருந்தது. அதிக பொருட்சேதத்தை ஏற்படுத்திய ஸ்காட்லாந்துடனான போரில் முதலில் வெற்றி பெற்றாலும். ஸ்காட்லாந்திலிருந்து வீரர்களை போர் நிலைகளில் இருந்து திரும்பப் பெற்றதுடன் அமைதிக்காக வடக்கு பிரான்ஸில் உள்ள போலோன் சுர் மெர் நகரைப் பரிமாற்றம் செய்ய வேண்டியிருந்தது. எட்வேர்டு மத விசயங்களில் மிகுந்த ஈடுபாடு காட்டினார். இவரது ஆட்சியில், இங்கிலாந்தில் உள்ள கிறித்துவ தேவாலயங்கள் அங்கீகாரம் பெற்ற சீர்திருத்தச் திருச்சபை சமுதாயமாக மாறியது. இவரது தந்தை, ஹென்றி VIII, தேவாலயத்திற்கும் ரோம் நகருக்கும் இடையே உள்ள தொடர்பை துண்டித்துவிட்டிருந்தாலும், கத்தோலிக்க கோட்பாட்டின் படி துறவு ஏற்பது அல்லது சடங்குகளை மறுதலிப்பதை ஹென்றி VIII அனுமதிக்கவில்லை. எட்வேர்டு ஆட்சியின் போது இங்கிலாந்தில் முதல் தடவையாக சீர்திருத்தச் திருச்சபை நிறுவப்பட்டது. மேலும் பல மதச் சீர்திருத்தங்கள் செய்தார். மதகுருக்கள் மற்றும் மதக்கூட்டங்கள் ஆகியவற்றை ஒழித்தார். மற்றும் ஆங்கிலத்தில் கட்டாய சேவை சுமத்தியது போன்றவகைகளையும் ஒழித்தார். இப்படி பல நடைமுறைகள் ஒழிக்கப்பட்டது.

பிப்ரவரி 1553 வது ஆண்டில், 15 வயதில் எட்வேர்டு நோயுற்றிருந்தார். அவரது நோய் முற்றியதையும் அதனால் தனது இறுதி நாட்கள் நெருங்கியதையும் கண்டறிந்த போது, தனது மறைவுக்குப் பிறகு, கத்தோலிக்க மதத்திற்கு நாடு திரும்புவதைத் தடுக்க அவர் மற்றும் அவரது அரசப் பிரதிநிதிகளின் சபை அடுத்த வாரிசுக்கானத் திட்டத்தை வரைந்தனர். அதன்படி எட்வேர்டு, தனது அடுத்த வாரிசாக மாமா மகளான சீமாட்டி ஜானி கிரேவை நியமித்தார். மேலும் தனது ஒருவழிச்சகோதரிகளான மேரி மற்றும் எலிசபத் ஆகியோரைத் தவிர்த்து விட்டார். ஆனால் எட்வேர்டின் இந்த முடிவு, அவர் இறந்த பின்னர் பெரும் விவாதத்திற்குள்ளானது. ஜானி ராணியாக வெறும் ஒன்பது நாட்களே இருந்தார். பின்னர் நீக்கப்பட்டார். அவரைத் தொடர்ந்து, மேரி பட்டத்து ராணியானார். இவரது ஆட்சியில், எட்வேர்டின் சீர்திருத்தச் திருச்சபை சம்பந்தமான அனைத்து சீர்திருத்தங்களையும் தலைகீழாக மாற்றினார். இது எவ்வாறாயினும், 1559 ஆம் ஆண்டில் எலிசபத்தின் மதத் தீர்மானத்திற்கு அடிப்படையாக அமைந்தது.

மேற்கோள்கள்
-----------

1. ↑  இங்கிலாந்தின் எட்டாம் ஹென்றி had replaced the style "Lord of Ireland" with "King of Ireland" in 1541; Edward also maintained the English claim to the French throne but did not rule France. See Scarisbrick 1971, ப. 548–49, and Lydon 1998, ப. 119.
***இங்கா*** (2014) என்பது பொய்ல் சென்குப்தாவால் இந்தியப் பின்னணியைக் கொண்டு எழுதப்பட்ட ஆங்கில புதினமாகும். ராபா என்ற தமிழ் பிராமணப் பெண்ணின் வாழ்க்கையையும் அதன் போராட்டங்களைச் சுற்றிம் இப்புதினத்தின் கதை எழுதப்பட்டுள்ளது.  

செங்குப்தா பிரபலமான நாடக ஆசிரியராகவும் நாடக ஆளுமையாகவும் குழந்தைகளுக்கான கதை எழுத்தாளராகவும் அறியப்பட்டுள்ளார்.இவரால் எழுதப்பட்ட முதல் புதினம் "*இங்கா*" ஆகும். இந்த புத்தகம் அதிகாரப்பூர்வமாக 30 அக்டோபர் 2014 அன்று இந்தியாவின் பெங்களூருவில் வெளியிடப்பட்டுள்ளது.

கதைக்கரு
--------

இருண்மையான ஆணாதிக்க ரகசியங்கள், பாரம்பரியங்கள் நிறைந்த தமிழ் பிராமண குடும்பத்தில் பிறந்த ராபா, டெல்லியில் வளர்க்கப்படுகிறாள், அங்கு அவளுக்கு கிடைக்கும் 'ஆங்கில' கல்வி அவளுக்கு கவர்ச்சிகரமான வெளிநாட்டு இலக்கியத்தை அறிமுகப்படுத்துகிறது. மேலும் கோடை விடுமுறைகளில் கேரளாவில் உள்ள தங்கள் குடும்ப வீட்டிற்கு சென்று, அங்கு தனது சகோதரியான இங்காவுடன் தங்குகிறார். இரண்டு பெண்களின் வாழ்க்கையும் கடினமான, வலி நிறைந்த பாதையில் செல்லுகிறது. ராபா இறந்து நாற்பது ஆண்டுகளுக்குப் பிறகு, ராபாவின் கணவர் அவளது நாட்குறிப்புகளை கண்டெடுத்து புத்தகமாக வெளியிடுகிறார், அதில் அவளது குடும்பத்திற்கு எதிரான போராட்டம், அவளது திருமணம் மற்றும் இங்காவுடனான அவளது இறுதி சந்திப்பு. ஏக்கம் மற்றும் நம்பிக்கை, ஏளனம் மற்றும் ஆத்திரம், அற்புதங்கள் மற்றும் கனவுகள், அர்ப்பணிப்பு மற்றும் முற்றிலும் நிராகரிப்பு ஆகிய எல்லாம் நிறைந்து எழுதப்பட்டுள்ள சோகமான கதையாக அது உள்ளது.

வெளியீடு
--------

இந்த புதினம் அதிகாரப்பூர்வமாக 30 அக்டோபர் 2014 அன்று இந்தியாவின் பெங்களூரில் வெளியிடப்பட்டுள்ளது .இந்திய எழுத்தாளர் சசி தேஷ்பாண்டே வெளியிட, யுனெஸ்கோவுக்கான முன்னாள் தூதர் சிரஞ்சீவ் சிங் இதன் முதல் பிரதியை வாங்கி வெளியிடப்பட்டது.

மேற்கோள்கள்
-----------

1. ↑  "Inga by Poile Sengupta". *Indian Express*. 24 October 2014.
2. ↑  "Inga book". Crossword. 26 October 2014 அன்று மூலம் பரணிடப்பட்டது. 26 October 2014 அன்று பார்க்கப்பட்டது.
**இங்கா குர்ட்சிலாவா** (*Inga Khurtsilava*) என்பவர் சியார்சியா நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1975 ஆம் ஆண்டு ஏப்ரல் மாதம் 17 ஆம் நாள் பிறந்தார். 1991, 1997, 2000 ஆகிய ஆண்டுகளில் மூன்று முறை சியார்சியா நாட்டின் பெண்கள் சதுரங்க சாம்பியன் பட்டத்தை இவர் வென்றிருக்கிறார்.

வாழ்க்கை
--------

மூன்று முறை சியார்சிய பெண்கள் சாம்பியன் என்ற பட்டம் பெற்ற இவர் 2000 ஆம் ஆண்டில் நடைபெற்ற மகளிர் உலக சதுரங்க சாம்பியன் போட்டியில் கலந்து கொண்டார். ஒற்றை வெளியேற்றப் போட்டியாக நடைபெற்ற இப்போட்டியில் முதல் சுற்றில் நோனா கேப்ரிந்தாசுவிலியை தோற்கடித்த இங்கா குர்ட்சிலாவா இரண்டாவது சுற்றில் விக்டோரியா சிமிலைட்டு நீல்சன் என்ற லித்துவேனிய வீராங்கனையால் தோற்கடிக்கப்பட்டார் ... 
2013 ஆம் ஆண்டு பிடே அமைப்பு இங்கா குர்ட்சிலாவாவிற்கு பெண்கள் கிராண்டு மாசுட்டர் பட்ட்த்தை வழங்கியது .

மேற்கோள்கள்
-----------

1. ↑  "2000 FIDE Knockout Matches : World Chess Championship (women)". *www.mark-weeks.com*.
2. ↑  "FIDE Title Applications (GM, IM, WGM, WIM, IA, FA, IO)". *ratings.fide.com*.

புற இணைப்புகள்
--------------

* Inga Khurtsilava chess games at 365Chess.com
மக்களாட்சி கம்பூச்சியாவின் கொடி
**கெமர் ரூச்** (*Khmer Rouge*) என்பது கம்போடியாவை ஆண்ட கம்யூனிச அரசியற்கட்சியின் பெயராகும். இதன் பெயர் 1975 முதல் 1979 வரை *மக்களாட்சி கம்பூச்சியா* எனப் பெயர் மாற்றப்பட்டிருந்தது. "கெமர் ரூச்" என்ற சொல் பிரெஞ்சு மொழியில் "சிவப்பு கெமர் மக்கள்" என்று பொருள்.

பொல் பொட் தலைமையிலான கெமர் ரூச் படையினர் 1.5 மில்லியன் கம்போடிய மக்களை படுகொலை செய்தமைக்காக நினைவுகூரப்படுகின்றனர். இது நாட்டின் மொத்த மக்கள் தொகையில் 1/5 பங்கினராவர். கெமர் ரூச் 20ம் நூற்றாண்டில் நாடொன்றை ஆண்ட மிகவும் பயங்கரமான அரசு என்று கருதப்படுகிறது.

நான்காண்டுகள் அரசாட்சியின் பின்னர், வியட்நாம் சோசலிசக் குடியரசின் படையெடுப்பை அடுத்து கெமர் ரூச் அரசு அகற்றப்பட்டு சோவியத் சார்பு கம்யூனிஸ்டுகளிடம் ஒப்படைக்கப்பட்டது. 1990களில் கெமர் ரூச் இயக்கம் தாய்லாந்தில் நிலை கொண்டு மேற்கு கம்போடியாவில் தனது தாக்குதல்களை நிகழ்த்திக் கொண்டிருந்தது. 1996 இல் ஏற்பட்ட அமைதி உடன்பாட்டினை அடுத்து, பொல் பொட் தனது இயக்கத்தை அதிகாரபூர்வமாகக் கலைத்தார். குற்றச்சாட்டுகள் எதற்கும் முகம் கொடுக்காமல் பொல் பொட் 1998, ஏப்ரல் 15 இல் இறந்தார்.

மேற்கோள்கள்
-----------

1. ↑  How the mighty are falling.*The Economist*

வெளி இணைப்புகள்
---------------

* The Killing Field - Kevin Sites  பரணிடப்பட்டது 2008-07-06 at the வந்தவழி இயந்திரம்
* Yale University: Cambodian Genocide Program
**சவரக்கத்தி மீன்** விலங்கியல் பெயர் அயோலிஸ்கஸ் ஸ்ட்ரிகேட்டஸ் (Aeoliscus strigatus) ஆகும். இந்த மீன் சிங்க்நேத்திபோர்ம்ஸ் எனப்படும் துறையினை சார்ந்தது .இந்த மீன் சென்ட்ரிஸிடே குடும்பத்தினையும் சென்றிசினே துணைக்குடும்பத்தினையும் சார்ந்தது .

உடலமைப்பு
---------

சவரக்கத்தி மீன்கள் நீண்ட குறுகிய உடலமைப்பை பெற்றுள்ளன. இந்த மீன் 15 செமீ (5.9 அங்குலம்) நீளம் உடைய ஒரு சிறிய மீன் ஆகும் .இந்த சவரக்கத்தி மீன் தலைகீழ் இடம்பெயர்வு என்ற சிறப்பு பண்பினை பெற்றுள்ளன .அதாவது நீரின் அடிப்பக்கத்தை நோக்கி மீனின் தலை இருப்பது போல இடம்பெயர்தல் ஆகும்.

வாழிடம்
-------

சவரக்கத்தி மீன் கடற்புற்கள் மற்றும் பவளப்பாறைகளின் ஊடே பொதுவாக காணப்படும் .மேலும் கடல் முள்ளெலி காணப்படும் இடங்களில் அதன் ஊடே காணப்படுகிறது.

உணவூட்டம்
---------

சவரக்கத்தி மீன் சிறிய இறால் மற்றும் சிறிய முதுகெலும்பிகள் ஆகியனவற்றை முக்கிய உணவாக எடுத்து கொள்கின்றன. இந்த மீன் மிதவைப் பிராணிகளினையும் உணவாக உட்கொள்கின்றன. கடல் முள்ளெலி மற்ற விலங்கினங்களால் தாக்கப்படும் பொழுது இந்த சவரக்கத்தி மீன் அதன் முட்களிகளில் ஒளிந்து சிறிய உயிரினங்களை உண்டு வாழ்கிறது .

மேற்கோள்
--------

1. Fish portal ITIS Standard Report Page: Aeoliscus strigatus
2. Ecology Summary - Aeoliscus strigatus
3. Kuiter, Rudie.Seahorses and their relatives.Aquatic Photographics,2009,p304.ISBN 9780977537211
4. Ewald Lieske & Robert Myers. Coral reef fishes. Princeton Univiversity Press,1995, p 15. ISBN 0691004811
5.Aeoliscus strigatus - Jointed Razorfish - Discover Life

1. ↑  ITIS Standard Report Page: Aeoliscus strigatus
**சளி சுரப்பி** (*Mucous gland*) என்பது **மியூசிபரசு சுரப்பிகள்** என்றும் அழைக்கப்படுகிறது. இது உடலின் பல்வேறு பகுதிகளில் காணப்படுகின்றன. மேலும் பொதுவாக உடற்கூராய்வின் போது சாயமேற்றல் தயாரிப்பில் பிற சுரப்பிகளை விடக் குறைவான அளவிலே சாயங்களை எடுக்கும் திறனுடையவை. பெரும்பாலானவை பல உயிரணுக்களைக் கொண்டவை; ஆனால் குடுவை வடிவ உயிரணுக்கள் ஒற்றை செல் சுரப்பிகள்.

சளி உமிழ்நீர் சுரப்பிகள்
------------------------

வாய் குழி மற்றும் உதட்டுப் பகுதிகளில் காணப்படும் சளி உமிழ்நீர் சுரப்பிகள் கட்டமைப்பில் ஒத்தவையாக உள்ளன.

இவை குறிப்பாக கிண்ண உரு நுண் காம்பின் பின்பகுதியில் காணப்படுகின்றன. ஆனால் உச்சம் மற்றும் விளிம்பு பகுதிகளிலும் உள்ளன.

இந்த தொடர்பில் முன்புற நாக்குச் சுரப்பிகள் சிறப்பு வாய்ந்ததாகக் கருதப்படுகிறது.

இவை நாக்கின் உச்சியின் கீழ் மேற்பரப்பில், நுண்ணிழுமடியின் இருபுறமும் அமைந்துள்ளன. இங்கு இவை கூர்நாத்தசை மற்றும் தாழ்நிலை நீளமான தசைகளிலிருந்து பெறப்பட்ட தசை நார்களால் மூடப்பட்டிருக்கும். இவை கிளைக்கோபுரதங்கள், மியூசின் ஆகியவற்றை உற்பத்தி செய்கின்றன. இது தண்ணீரை உறிஞ்சி சளி எனப்படும் ஒட்டும் சுரப்பை உருவாக்குகிறது.

இவை 12 முதல் 25 வரை மி.மீ. நீளமானது மற்றும் சுமார் 8 மி.மீ. அகலமானது. இதன் உச்சியின் கீழ் மேற்பரப்பில் மூன்று அல்லது நான்கு குழாய்களால் திறக்கும்.

வெபரின் சுரப்பிகள் நாக்குடன் அமைந்துள்ள மியூசிபரஸ் சுரப்பிகளுக்கு ஒரு எடுத்துக்காட்டு.

மேலும் பார்க்கவும்
------------------

* சளி
* சுரப்பி
* நாளமுள்ள சுரப்பி
* வெபரின் சுரப்பிகள்

மேற்கோள்கள்
-----------

This article incorporates text in the public domain from page 1131 of the 20th edition of Gray's Anatomy (1918)

1. ↑  An Illustrated Guide to Oral Histology. United Kingdom, Wiley, 2021.

வெளி இணைப்புகள்
---------------

* Anatomy Atlases - Microscopic Anatomy, plate 10.182 - "Lingual glands"
* Overview at siumed.edu
பற்றவைத்த இணைப்பின் வகைகள்
**பற்றுவைத்த இணைப்பு** (*Welding joint*) என்பது இரண்டு ஒரே மாதிரியான அல்லது வெவ்வேறு வகையான உலோகங்களை குறிப்பிட்ட வெப்பநிலைக்கு மேலே வெப்பப்படுத்தி இணைப்பது. இணைப்பு பயன்பாட்டிற்கு தகுந்தவாறு இணைப்பின்போது அழுத்தம் தரப்படுகிறது.

வகைகள்
------

* முட்டிணைப்பு (Butt Joint)
* இடைப்பட்டை இணைப்பு ( Fillet Joint )

### முட்டிணைப்பு

ஒரே தளத்தில் அல்லது கிட்டத்தட்ட ஒரே தளத்தில் இரண்டு பொருட்களை இணைப்பது முட்டிணைப்பு ஆகும். இது 5 வகைப்படும். 

* சதுர முட்டிணைப்பு
* V வடிவ முட்டிணைப்பு
* U வடிவ முட்டிணைப்பு
* இரட்டை V வடிவ முட்டிணைப்பு
* பற்றவைப்பு உதவுபட்டையுடன் கூடிய V வடிவ முட்டிணைப்பு

#### சதுர முட்டிணைப்பு

பற்றவைப்பு செய்யபட வேண்டிய தட்டின் தடிமன் 5 மிமீ வரை இருக்கும்போது சதுர முட்டிணைப்பு செய்யப்படுகிறது. தட்டின் தடிமன் குறைவாக இருப்பதால் இணைப்பதற்கு முன் விளிம்பு உருவாக்கம் ( Edge Preparation ) செய்யத் தேவையில்லை.

#### V வடிவ முட்டிணைப்பு

பற்றவைப்பு செய்யப்பட வேண்டிய தட்டின் தடிமன் 5 மிமீ முதல் 25 மிமீ வரை இருக்கும்போது V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை V வடிவ முட்டிணைப்பு (Single V-Butt Joint) எனவும் அழைக்கப்படுகிறது.

#### U வடிவ முட்டிணைப்பு

பற்றவைப்பு செய்யபட வேண்டிய தட்டின் தடிமன் 20 மிமீ க்கு மேல் இருக்கும்போது U வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை U வடிவ முட்டிணைப்பு (Single U-Butt Joint) எனவும் அழைக்கப்படுகிறது.

#### இரட்டை V வடிவ முட்டிணைப்பு

பற்றவைப்பு செய்யபட வேண்டிய தட்டின் தடிமன் 30 மிமீ க்கு மேல் இருக்கும்போது இரட்டை V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு இரண்டு பக்கத்திலும் நடைபெறுவதால் இது இரட்டை V வடிவ முட்டிணைப்பு (Double V-Butt Joint) என அழைக்கப்படுகிறது.

#### பற்றவைப்பு உதவுபட்டையுடன் கூடிய V வடிவ முட்டிணைப்பு

கசிவு ஏற்படுவதை தடுப்பதற்கு இந்த பற்ற வைப்பு உதவுகிறது. இங்கு உதவுபட்டையானது இரும்பு அல்லது தாமிரம் பொருளால் ஆனது.

### இடைப்பட்டை இணைப்பு

செங்குத்து தளம் அல்லது இரண்டு பொருட்களும் ஒன்றுக்கொன்று செங்குத்தாக இருக்குமாறு இணைப்பது முட்டிணைப்பு ஆகும். இது இரண்டு வகைப்படும். அவையாவன:

* குறுக்குநிலை இடைப்பட்டை இணைப்பு (Transverse Fillet Joints)
* இணைநிலை இடைப்பட்டை இணைப்பு (Parallel Fillet Joint)

#### குறுக்குநிலை இடைப்பட்டை இணைப்பு

இணைப்பு செய்யப்படும் திசைக்கு குறுக்குநிலை அல்லது செங்குத்தான திசையில் விசை செயல்பட்டால் அது குறுக்கு நிலை இடைப்பட்டை இணைப்பு எனப்படும். இது இரண்டு வகைப்படும்.
அவையாவன:

* ஒற்றை குறுக்கு நிலை இடைப்பட்டை இணைப்பு
* இரட்டை குறுக்கு நிலை இடைப்பட்டை இணைப்பு

#### இணைநிலை இடைப்பட்டை இணைப்பு

இணைப்பு செய்யப்படும் திசைக்கு நேரான அல்லது கிடைத்தள திசையில் விசை செயல்பட்டால் அது இணைநிலை இடைப்பட்டை இணைப்பு எனப்படும். இது இரண்டு வகைப்படும்.
அவையாவன:

* ஒற்றை இணைநிலை இடைப்பட்டை இணைப்பு
* இரட்டை இணைநிலை இடைப்பட்டை இணைப்பு
**அரசு மருத்துவக் கல்லூரி, இராமநாதபுரம்** (*Government Medical College, Ramanathapuram*) என்பது தமிழ்நாட்டின் இராமநாதபுரம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். இராமநாதபுரம் மாவட்டத்தில் அரசு மருத்துவக் கல்லூரி துவங்கிட சுமார் 455 கோடி செலவில் பணிகள் துவங்கி நடைபெற்று வந்தன. இராமநாதபுரத்தில் செயல்பட்டு வரும் மாவட்ட அரசு மருத்துவமனை வளாகத்தில் மருத்துவக் கல்லூரிக்கான கட்டிடமும், இராமநாதபுரம் ஆட்சித்தலைவர் அலுவலக வளாகத்தில் மருத்துவ கல்லூரி நிர்வாக கட்டிடம் மற்றும் மாணவ, மாணவியர் விடுதி கட்டிடமும் கட்டப்பட்டது. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைக்கின்றார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மூலம் நடைபெறுகிறது. 100 மாணவர் வீதம் சேர்த்துக்கொள்ளப்படுவர்.

மேற்கோள்கள்
-----------

1. ↑  "ராமநாதபுரம் அரசு மருத்துவ கல்லூரியில் மாணவர் சேர்க்கை தொடங்க அனுமதி?". *Dailythanthi.com*. 2021-08-10. 2022-01-12 அன்று பார்க்கப்பட்டது.
2. ↑  "ராமநாதபுரம் அரசு மருத்துவக் கல்லூரியில் இந்தாண்டு முதல் மாணவர் சேர்க்கை". *ETV Bharat News*. 2022-01-12 அன்று பார்க்கப்பட்டது.
**அரசு மருத்துவக் கல்லூரி, திண்டுக்கல்** (*Government Medical College, Dindigul*) என்பது தமிழ்நாட்டின் திண்டுக்கல் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். திண்டுக்கல் மாவட்டத்தில் அரசு மருத்துவக் கல்லூரி அமைத்திட, திண்டுக்கல் அருகே உள்ள ஒடுக்கத்தில் 2020ஆம் ஆண்டு மார்ச் மாதம் அடிக்கல் நாட்டப்பட்டு, ரூபாய் 327 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.

மேற்கோள்கள்
-----------

1. ↑  "திண்டுக்கல் அரசு மருத்துவக் கல்லூரி மருத்துவமனைக்கு அடிக்கல் நாட்டினார் முதலமைச்சர்". *Polimer News* (ஆங்கிலம்). 2022-01-12 அன்று பார்க்கப்பட்டது.
2. ↑  "ரூ.327 கோடியில் அரசு மருத்துவ கல்லூரி கட்டிட பணி". *Dailythanthi.com*. 2021-06-22. 2022-01-12 அன்று பார்க்கப்பட்டது.
3. ↑  R, Vishnupriya (2022-01-12). "தமிழகத்தில் 11 அரசு மருத்துவக் கல்லூரிகள்.. காணொலியில் திறந்து வைத்த பிரதமர் மோடி!".. 2022-01-12 அன்று பார்க்கப்பட்டது. External link in `|website=` (உதவி)
**கயா** (ஆங்கிலத்தில் Gaia) ஐரோப்பிய விண்வெளி நிறுவனத்தால் (ESA ) வடிவமைக்கப்பட்ட வானியலுக்கான விண்வெளி ஆய்வுக்கலம். இத்திட்டத்தின் நோக்கம் ஒரு பில்லியன் வானியல் பொருட்களை உள்ளடக்கி மிக பிரமாண்ட முப்பரிமாண அட்டவணையோன்றை உருவாக்குவது. வானியல் பொருட்களில் முக்கியமாக நட்சத்திரங்கள், கிரகங்கள், அத்துடன் வால்மீன்கள், சிறுகோள்கள், துடிப்பண்டம் மற்றும் இன்னபல வானியல் பொருட்கள். கயா விண்கலம் ஒவ்வொரு நட்சத்திரனையும் 70 தடவைகள் 5 ஆண்டு காலப்பகுதியில் அவதானித்து அவற்றின் பால் வழி சார்பான இயக்கத்தை துல்லியமாக அளவிடும். அத்துடன் கயா சூரிய குடும்பத்திற்கு வெளியேயுள்ள வியாழன் போன்ற பல ஆயிரம் கிரகங்களையும், 500 000 துடிப்பண்டங்களையும், சூரிய குடும்பத்திலுள்ள பல ஆயிரம் சிறுகோள்கள் வால்மீன்கள் கண்டறியும்.

கயா 2013 டிசம்பர் 19 சோயுஸ் ராக்கெட் மூலம் விண்ணுக்கு ஏவப்பட்டது. இது தற்போது சூரியன்-பூமி L2 லெக்ராஞ்சியப் புள்ளியை சுற்றி செயட்படுகிறது.

கயா என்ற பெயர் ஆங்கிலத்தில் "வானியற்பியலுக்கான அகில வானளவையியல் குறுக்கீட்டுமானம்" என்பதின் குறுக்கமாகும், இது இத்திட்டத்தில் பயன்படுத்தப்படவிருந்த ஒளியியல் குறுக்கீட்டுமண தொழில்நுட்பத்தை பிரதிபலிப்பு. திட்டத்தை நடைமுறை படுத்தும்போது வேறு தொழில்நுட்ப முறைகள் அடையாளங்காணப்பட்டது, எனினும் திட்டத்தின் தொடர்ச்சிக்காக கயா என்ற பெயர் தொடர்ந்தது.

பால் வழி மண்டலத்தின் 180 கோடி நட்சத்திரங்களை எண்ணி முடித்த கயா தொலைநோக்கி
-------------------------------------------------------------------------

நமது பால் வழி மண்டலத்தில் உள்ள நட்சத்திரங்களைக் கணக்கிட்டு பட்டியலிடும் பணிகள் மேற்கொள்ளும் ஐரோப்பிய விண்வெளி முகமையின் கயா விண்வெளித் தொலைநோக்கியின் உதவியோடு தயாரித்த நட்சத்திரப் பட்டியலில் இதுவரை 180 கோடி விண்மீன்கள் எண்ணி அடையாளம் காணப்பட்டுள்ளன.

மேற்கோள்கள்
-----------

1. ↑
2. ↑
3. ↑
4. ↑  ஐரோப்பிய விண்வெளி முகமையின் கயா தொலைநோக்கி எண்ணி முடித்த 180 கோடி நட்சத்திரங்கள்
**நுகத்தடி** அல்லது மேக்கால் எனப்படும் இது ஏர், மாட்டு வண்டி, எண்ணெய் செக்கு, வயல் பறம்படிதல் முதலிய கருவிகளில் எருதுகளை பூட்ட பயன்படும் நீளமான தடி ஆகும். 

ஒற்றை மாட்டு வண்டி, மாட்டின் கழுத்தில் நுகத்தடி

அமைப்பு
-------

பொதுவாக இது நேராகவோ அல்லது இடையில் வளைவுடனோ ஒற்றை அல்லது இரெட்டை எருதுகள் பூட்டும்படியாக வடிவமைக்கபட்டிருக்கும். மாடுகளை நுகத்தடியில் கயற்றினாள் பூட்ட இரண்டு அல்லது நான்கு துளைகள் அமைக்கப்பட்டிருக்கும். ஒற்றை மாட்டு நுகத்தடியின் இரு பக்கங்களிலும் இரு நுகக்கால்கள் (நீளமான மரத்தடி) கொண்டு ஏர், வண்டி போன்ற கருவியுடன் இணைக்கலாம். இரெட்டை மாட்டு நுகத்தடியின் நடுவில் ஒரு நுகக்கால் கொண்டு ஏர், வண்டி போன்ற கருவியுடன் இணைக்கலாம். நுகத்தடியையும் நுகக்காலையும் இணைக்க நுகத்தாணி எனும் அச்சு பயன்படுகிறது.

பயன்
----

எருதின் இழு விசை வீணாகாமல் ஒருங்கிணைத்து நுகக்கால் வாயிலாக குறிப்பிட்ட கருவிக்கு மாற்ற உதவுகிறது. எருதின் கழுத்தின் மேல் பகுதியில் நுகத்தடி அமர்வதால் எருதின் குரல்வளைக்கு தீங்கு நேராதவாறு அதன் விசையை மட்டும் பயன்பாட்டுக்கு வழங்குகிறது. எருது, மாடு மட்டுமல்லாது குதிரை போன்ற இழுவைத்திறன் கொண்ட மிருகங்களையும் பூட்ட இது உதவும்.
**சவரக்கத்தி** (Savarakathi) ஜி. ஆர். ஆதித்யா இயக்கத்தில், மிஷ்கின் தயாரிப்பில், ராம், மிஷ்கின், பூர்ணா ஆகியோரின் முன்னணி கதைப்பாத்திர நடிப்பில் வெளிவந்துள்ள தமிழ்த் திரைப்படம். இத்திரைப்படம் அரோள் கரோலின் இசையில், கார்த்திக் வெங்கட்ராமனின் ஒளிப்பதிவில், சதீஷ் குமாரின் படத்தொகுப்பில் 9 பிப்ரவரி, 2018 அன்று வெளியாகியுள்ளது.

நடிப்பு
-------

* ராம்- பிச்சைமூர்த்தியாக
* மிஷ்கின்- மங்கேஸ்வரனாக
* பூர்ணா- சுபத்திராவாக
* ஷாஜி சென்- மனநலம் பாதிக்கப்பட்டவராக

இசை
---

இப்படத்தில் பாடல்களுக்கான இசையையும், பின்னணி இசையையும் அரோள் கரோலின் மேற்கொண்டு வருகின்றார். இத்திரைப்படத்தின் பாடல்களை தமிழச்சி தங்கப்பாண்டியன், மிஷ்கின் ஆகியோர் எழுதியுள்ளனர்

திரைப்படப்பணிகள்
----------------

மிஷ்கின் இத்திரைப்படத்தின் பணிகளை 2015இல் தொடங்கினார். முடித்திருத்தும் பணியில் உள்ள தனக்குத்தெரிந்த ஒருவரின் உண்மைக்கதை என்று தெரிவித்துள்ளார். இத்திரைப்படத்தின் இயக்குநர் ஜி. ஆர். ஆதித்யா, மிஷ்கினின் சகோதரர், இவர் பார்த்திபனிடம் பணியாற்றி உள்ளார். இத்திரைப்படத்தில் நடித்துள்ள ராம் முதலில் இப்படத்தில் நடிக்க மறுத்தார், பின்னர் நடிக்க ஒப்புக்காண்டார்.

சான்றுகள்
---------

1. ↑
2. ↑  "Suriya Thanked Me for My Heartfelt Work". *Behindwoods*. 24 October 2015. .  Retrieved 31 December 2015.
3. ↑
4. ↑  "காப்பகப்படுத்தப்பட்ட நகல்". 2018-02-03 அன்று மூலம் பரணிடப்பட்டது. 2018-02-08 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *சவரக்கத்தி (திரைப்படம்)*
**மெது வடை** அல்லது **உளுந்து வடை** என்பது உளுந்து மாவினால் செய்யப்படும் தென்னிந்திய உணவாகும். இது வட்டமாக நடுவில் எளிதாக வேகுதற்காக ஓட்டையுடன் மொறுகலான வெளிப்புறமும் மிருதுவான உட்பகுதியும் கொண்டது. புகழ்பெற்ற தென்னிந்திய மற்றும் இலங்கைத் தமிழ் உணவுகளில் ஒன்றான இது, காலை உணவாகவும் சிற்றுண்டியாகவும் உட்கொள்ளப்படுகிறது.

சொற்பிறப்பியல்
--------------

கன்னடத்தில் "மெது'" என்றால் "மென்மையான" என்று பொருள். எனவே, மெது வடை என்றால் மென்மையான வடை என்று பொருள்படும். இது வெறுமனே வடை என்றும் உணவுப் பட்டியலில் குறிப்பிடப்படுவதும் உண்டு.

இதன் வேறு பெயர்கள் மெது வடை, உளுந்து வடை (தமிழ்), உதின்ன வடே (கன்னடம்), கரேலு (தெலுங்கு), உளுனு வடா (மலையாளம்).

வரலாறு
------

வீர் சாங்வியின் கூற்றின்படி, மெது வடையின் தோற்றம் தற்போதைய கர்நாடகத்தின் மாதுர் என்ற ஊரில் தொடங்கப்பட்டிருக்கலாம் என நம்பப்படுகிறது. இந்த உணவு வகை மும்பை உடுப்பி உணவகங்களால் தென்னிந்தியாவைத் தாண்டி பிரபலமானது.

செய்முறை
--------

மெதுவடை உளுந்து மாவினால் செய்யப்படுகிறது. உளுந்தைத் தண்ணீரில் பலமணி நேரம் ஊர வைத்து, பின் மாவாக அரைக்கப்படுகிறது. பின், மாவில் பெருங்காயம், வெந்தயம், இஞ்சி, சீரகம், மிளகு, கரிவேப்பிலை, பச்சை மிளகாய், தேங்காய்த் துண்டுகள் சேர்க்கப்படுகின்றன. பின், அது வட்டமாக நடுவில் குழியுடன் தட்டப்பட்டு, பொன்னிறமாகும் வரை எண்ணெயில் பொறித்து எடுக்கப்படுகிறது.

இவை பொறிப்பதற்கு மாறாக சுட்டும் எடுக்கலாம். உளுந்திற்குப் பதிலாக கொண்டைக்கடலையிலும் துவரம் பருப்பிலும் மைசூர் பருப்பிலும் செய்யலாம்.

பரிமாறுதல்
----------

மெது வடை தேங்காய்ச் சட்டினி, சாம்பாருடன் பாிமாறப்படுகிறது. பெரும்பாலும் இட்லியுடன் காலை உணவாக உண்ணப்படுகிறது. மதிய உணவின் தொடக்கத்திலும் சிற்றுண்டியாகவும் உண்ணப்படுகிறது. தயிருடன் சேர்த்து தயிர் வடையாகப் பரிமாறப்படுவதும் உண்டு.

மேற்கோள்கள்
-----------

1. 1 2 3 4 5 6 7  Richa Hingle (2015). *Vegan Richa's Indian Kitchen: Traditional and Creative Recipes for the Home Cook*. Andrews McMeel. p. pt122. ISBN 9781941252109.
2. 1 2 3  Hutnyk, John (2014-02-01), "NDTV 24×7 Remix", *Channeling Cultures*, Oxford University Press: 177–200, ISBN 9780198092056, 2019-03-13 அன்று பார்க்கப்பட்டது
3. ↑  Hingle, R. (2015). *Vegan Richa's Indian Kitchen: Traditional and Creative Recipes for the Home Cook*. Vegan Heritage Press, LLC. p. pt79. ISBN 978-1-941252-10-9.
4. ↑  Alevur Sriramana Acharya (1971). *Barkur Kannada*. Deccan College. p. 4.
5. 1 2  Vir Sanghvi (2004). *Rude Food: The Collected Food Writings of Vir Sanghvi*. Penguin India. pp. 110–111. ISBN 9780143031390.
6. ↑  Siva Sadasivan (2015). *Riding God's Axe*. Leadstart. p. 21. ISBN 9789352013609.
7. ↑  Alamelu Vairavan (2010). *Chettinad kitchen
[*தொடர்பிழந்த இணைப்பு*]*. Westland. p. 30. ISBN 9789380283883.
8. ↑  K. T. Achaya (1994). *Indian Food: A Historical Companion*. Oxford University Press. p. 127. ISBN 978-0-19-563448-8.
9. ↑  Clavel, Anne (2016), "Logic of Syād-Vāda", *Handbook of Logical Thought in India*, Springer India: 1–22, ISBN 9788132218128, 2019-03-13 அன்று பார்க்கப்பட்டது
**நூலகவியல்**  ஐக்கிய இராச்சியத்தின் லூட்டன் எனுமிடத்திலிருந்து 2005 இல் வெளிவந்த ஒரு காலாண்டு இதழாகும். அதன் முதலிதழ் 1985ம் ஆண்டு இலங்கையிலிருந்து வெளிவந்தது.

பணிக்கூற்று
-----------

* வாசிப்பை நேசிப்போம்.

நிர்வாகம்
---------

#### பிரதம ஆசிரியர்

* என். செல்வராஜா

இவர் யாழ்ப்பாணம் ஆனைக்கோட்டையைப் பிறப்பிடமாகக் கொண்டவர் புலம்பெயர்ந்து ஐக்கிய இராச்சியத்தில் வசித்து வருகின்றார். இவர் இலங்கையில் பிரபல நூலகவியலாளர்களுள் ஒருவராக இருந்தவர். நூல்தேட்டம் எனும் பெயரில் இதுவரை 07 தொகுதிகளில் 7000 இலங்கைத் தமிழ் நூல்களை பதிவாக்கியுள்ளார்.

#### நிர்வாக ஆசிரியர்

* திருமதி கல்பனா சந்திரசேகர்

#### வெளியீடு

* அயோத்தி நூலக சேவைகள், ஐக்கிய இராச்சியம்

#### தனிப்பிரதி

* 100 ரூபாய்

சிறப்பு
-------

நூலகவியல் 1985ம் ஆண்டில் அயோத்தி நூலக சேவைகள் அமைப்பினால் இலங்கையில் ஆரம்பிக்கப்பட்டு தமிழ் பிரதேசங்களில் இயங்கும் அனைத்து நூலகங்களுக்கிடையிலும் தமிழ் நூலகங்களுக்கிடையேயும் ஒரு உறவு பாலத்தை 1991 வரை ஏற்படுத்தியிருந்தது.

இலங்கையிலிருந்து வெளிவந்த போது ஆசிரியர்
---------------------------------------

* என். செல்வராஜா

இலங்கையிலிருந்து வெளிவந்த போது ஆசிரியர்குழு
-------------------------------------------

* சி. யோகவேல்
* (அமரர்) கலாநிதி ஜே. இ. பாக்கியவான்
* கலாநிதி இ. பாலசுந்தரம்
* திருமதி ரூபா நடராஜா
* திருமதி ரோ. பரராஜசிங்கம்
* எஸ். எல். கமால்தீன்
* சே. கிருஸ்ணராஜா

இதன் ஆசிரியர் என்.செல்வராஜா புலம்பெயர்ந்து 1991ம் ஆண்டில் லண்டனுக்கு செல்லும்வரை தொடர்ச்சியாக ஏழாண்டுகள் வெளிவந்துள்ளது. மீண்டும் 2005 முதல் புதுப்பொழிவுடன் லண்டனிலிருந்து வெளிவர ஆரம்பித்துள்ளது.

உள்ளடக்கம்
----------

நூலகவியல் சம்பந்தமாக அனைத்து தகவல்களையும் இது தாங்கி வெளி வந்துள்ளது.
**பன்னாட்டு நுகர்வு இலத்திரனியல் கண்காட்சி**  (*International Consumer Electronics Show, CES*) ஒவ்வொரு ஆண்டும் சனவரியில் ஐக்கிய அமெரிக்காவின் நெவாடா மாநிலத்திலுள்ள லாஸ் வேகஸ் நகரில் நடைபெறும் ஓர் முதன்மை வணிகக் கண்காட்சி ஆகும். பொதுமக்களுக்கு அணுக்கமில்லாத இந்தக் கண்காட்சியை நுகர்வு இலத்திரனியல் சங்கம் நடத்துகிறது. இங்கு புதிய கருவிகளைக் குறித்த அறிவிப்புகளும் வரவிருக்கும் பொருட்களின் முன்னோட்டமும் வழங்கப்படுகின்றன. 1979ஆம் ஆண்டுமுதல் 2003 வரை இயங்கிய *கணினி வணிகர் கண்காட்சி* (COMDEX) இரத்தான பிறகு இதன் முக்கியத்துவம் கூடியுள்ளது.

கண்காட்சி சிறப்புக் கூறுகள்
---------------------------

### 2004

நீலக்கதிர் வட்டு வடிவமைப்பைக் குறித்த முதல் அமெரிக்க பத்திரிகையாளர் கூட்டத்தை நீலக்கதிர் குழுமம் இங்குதான் நடத்தியது.

### 2005

மைக்ரோசாப்ட் நிறுவனரும் தலைவருமான பில் கேட்ஸ் வழங்கிய தலைமை உரையின்போது *விண்டோஸ் மீடியா சென்டரை* அறிமுகப்படுத்துகையில் நீலத் தடங்கல் திரை தோன்றி சங்கடத்தில் ஆழ்ந்தார். 

சாம்சங் 102 இன்ச் பிளாஸ்மா தொலைக்காட்சியை காட்சிப்படுத்தியது.

### 2006

உயர் வரையறு தொலைக்காட்சி பில்கேட்சின் தலைமை உரையின் மையக்கருத்தாக அமைந்திருந்தது

### 2007

### 2008

### 2009

  

### 2010

 எல்.ஜி. எல்க்ட்ரானிக்ஸ் நிறுவனத்தின் காட்சித்திரை அருகே கண்காட்சியில் கலந்து கொண்டோர் (2010)
### 2011

  

### 2012

இந்த ஆண்டின் கண்காட்சி சனவரி 10 முதல் சனவரி 13 வரை நடைபெறும். மைக்ரோசாப்ட் வெளியிட்டுள்ள அறிக்கையில் இதுவே அந்த நிறுவனம் பங்கு கொள்ளும் கடைசி கண்காட்சி என அறிவித்துள்ளது.

மேற்கோள்கள்
-----------

1. ↑  "Blu-ray Disc and HD-DVD: The Bits at CES 2004". Thedigitalbits.com. 2004-01-08. 2012-03-06 அன்று மூலம் பரணிடப்பட்டது. 2009-10-08 அன்று பார்க்கப்பட்டது.
2. ↑  "Ces 2005 - Microsoft Gaffes - Bill Gates And Remote Controll".
3. ↑  John Spooner. "Samsung's big-screen plans for CES". *news.com*. CNET. 2012-06-04 அன்று மூலதளத்திலிருந்து பரணிடப்பட்டது எடுக்கப்பட்டது. 2007-01-15 அன்று பார்க்கப்பட்டது.
4. ↑  Boutin, P, "Live Coverage of Bill Gates CES keynote". *Engadget.com*. January 4, 2006. Retrieved on January 10, 2007.
5. ↑  Shaw, Frank. "2012 Marks Final CES Keynote for Microsoft". *The Official Microsoft Blog*. Microsoft. 7 ஜனவரி 2012 அன்று மூலம் பரணிடப்பட்டது. 3 January 2012 அன்று பார்க்கப்பட்டது.

வெளியிணைப்புகள்
---------------

* அதிகாரப்பூர்வ இணையதளம்
* CES 2011 Live Blogging பரணிடப்பட்டது 2011-02-18 at the வந்தவழி இயந்திரம்
எப்போதும் ஒரு பொருளையோ சேவையையோ ஒரு நுகர்வோன் (Consumer) கொள்வனவு செய்யும் போது அவன் பின்வரும் பொறிமுறைகளிற்கு ஊடாகச் செல்கின்றான். ஆகவே இதை ஒரு மாதிரியாகக் (Model) கொள்ளலாம். இதையே நுகர்வோர் நடத்தைகளிற்கான மாதிரி எனக் கூறுகின்றோம்.

1. பிரைச்சனைகளை அடையாளம் காணல்
2. பிரைச்சனைகளிற்கான தீர்வுகளை ஆராய்தல்
3. தீர்வுகளில் சிறந்ததற்கு முன்னுரிமை
4. கொள்வனவு செய்வதற்கான இறுதி முடிவு
5. கொள்வனவு செய்தல்

இந்தப் படிமுறைகளிற்கூடாக செல்வதற்கு தேவையான நேரம் பொருள் அல்லது சேவையின் (Goods or services) பெறுமதியின் அடிப்படையில் வேறுபடும். உதாரணமாக இரண்டு ரூபாய்க்கு ஒரு சாக்லட் வாங்குவதற்கு ஒரு நுகர்வோன் எடுக்கும் நேரம் சில வினாடிகளே. ஆனால் அதேவேளை 2 கோடி பெறுமதியான ஒரு வீட்டை வாங்குவதானால் அந்த நுகர்வோன் மாதங்கள் அல்லது வருடங்கள் கூட மேற்கூறிய பொறிமுறையினூடு செல்வதற்கு செலவழிக்கலாம்.

பொதுவாக நுகர்வோனின் கொள்வனவு அவனிற்கு இருக்கும் பிரைச்சனைகளைத் தீர்க்கும் முகமாகவே இருக்கும். பிரைச்சனைகளிற்கான தீர்வுகளையே மக்கள் வாங்குகின்றார்களே தவிர பொருட்களை வாங்குவதில்லை. ஆகவே சந்தைப்படுத்தலில் (Marketing) மக்களின் குறைகளைத் தெரிந்து கொண்டு அவர்களிற்கு பொருத்தமான தீர்வைத் தருவதன் மூலமே சந்தைப் படுத்தலை அதிகரிக்கலாம்.
சுவாமிமலை கே.ராஜரத்தினம்
**சுவாமிமலை கே. ராஜரத்தினம்** (பி. 1931 ) ஒரு தமிழக நடன ஆசிரியர்.

வாழ்க்கைக் குறிப்பு
-------------------

கும்பகோணம் அருகில் உள்ள சுவாமிமலையில் பாரம்பரியம் மிக்க இசை வேளாளர் சமுதாயத்தில், 1930 ஜூலை 3ஆம் தேதி பிறந்தார் ராஜரத்தினம். இவர் மிக இனிமையான குரல்வளம் மிக்கவராக திகழ்ந்தார். ஆதலால் ஆரம்பத்தில் நாட்டியத்திற்கு பின் பாடல்கள் பாட சென்னை வந்தார். நாட்டியத்தில் ஆர்வம் ஏற்பட்டதால் வழுவூர் ராமையா பிள்ளையிடம் சுமார் 15 வருடங்கள் குரு குலவாசமாக நாட்டியத்தைப் பயின்றார். திருவாளப்புத்தூர் சுவாமிநாதபிள்ளை, மயிலாப்பூர் கெளரி அம்மாள் இவர்களிடமும் முறையாக நடனம் பயின்றார்.

வழுவூர் ராமையா பிள்ளை தம்பி மிருதங்க வித்துவான் வழுவூர் நடராஜசுந்தரம் பிள்ளையின் மகள் நாகலட்சுமியை 1959ஆம் ஆண்டு மணந்தார். இவருக்கு விஜயகிருஷ்ணன், சங்கர் என்ற மகன்களும், ஜெயகமலா என்ற ஒரு மகளும் உள்ளனர். இதில் ஜெயகமலா தன் தந்தையுடன் இணைந்து நடனப்பள்ளியை நடத்தியதுடன் தன் மகள் நிருத்தியாவிற்கு நடனம் கற்பித்துள்ளார்; பல மேடைகளிலும் நடனம் ஆடி உள்ளார்.

கலை வாழ்க்கை
------------

### நடனப்பள்ளி

சுவாமிமலை கே. ராஜரத்தினம் 1960ஆம் ஆண்டு **கமலா கலா நிலையம்** என்ற பெயரில் நாட்டியப் பள்ளி ஒன்றை மயிலாப்பூரில் தெடங்கி பத்தாண்டுகள் நடத்தினார். இது மாணவர்களால் "ராஜரத்தினலாயா" என்று அழைக்கப்பட்டது. இங்கு பல மாதர் சங்கங்களுக்கும், கலாநிகேத்தன் போன்ற நாட்டிய பள்ளிகளுக்கும் நாட்டியம் பயிற்றுவித்தார். இவர் சுமார் 200 மாணவர்களை உருவாக்கி உள்ளார். இவரின் இனிமையான குரலுக்கு ஓரு ரசிகர்கள் கூட்டம் உருவானது.

பெற்ற பட்டங்கள்
---------------

* குரு நாட்டிய செல்வம்
* நாட்டிய சிகாமணி
* கலைமாமணி
* சங்கித கலா சிகாமனி

மறைவு
-----

மேற்கோள்கள்
-----------

1. பரணிடப்பட்டது 2008-03-03 at the வந்தவழி இயந்திரம்>
2. பரணிடப்பட்டது 2009-02-28 at the வந்தவழி இயந்திரம்>
3. >
4. >
5.
**நுகர்வோர் விழிப்புணர்வு** என்பது தாம் பயன்படுத்தும் பொருட்கள் மற்றும் சேவைகள் குறித்துத் தங்களுடைய உரிமைகளை ’நுகர்வோர் அறிந்திருத்தல்’ ஆகும்.

வரலாறு
------

முதல் நுகர்வோர் இயக்கம் இங்கிலாந்தில் இரண்டாம் உலகப் போரின் போது தொடங்கியது.

நுகர்வோர் விழிப்புணர்வின் அவசியம்
---------------------------------

நுகர்வோர் நலன்களை மறந்து அதிக விலை, குறைந்த எடை, பொருட்களில் கலப்படம், தவறாக வழிநடத்தும் விளம்பரங்கள் போன்றவற்றின் மூலம் அதிக பணம் ஈட்டும் நோக்கில் செயல்படுபவர்களிடமிருந்து நுகர்வோரைக் காக்க இந்த விழிப்புணர்வு அவசியம்.

நுகர்வோர் விழிப்புணர்வின் குறிக்கோள்கள்
---------------------------------------

* அதிகபட்ச மனநிறைவு அடைவதற்காக
* சுரண்டலுக்கு எதிரான பாதுகாப்பு
* தீங்கு விளைவிக்கும் பொருட்கள் மீதில் நுகர்வு கட்டுப்பாடு
* சேமிப்பு நோக்கம்
* பிரச்சனைகளுக்கான தீர்வுகள் பற்றிய அறிவு
* ஆரோக்கியமான சமுதாயத்தை அமைப்பதற்கு
* நுகர்வோர் உரிமைகள் அடைவதற்கு

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2015-01-22 அன்று மூலம் (PDF) பரணிடப்பட்டது. 2013-12-20 அன்று பார்க்கப்பட்டது.
**நுகலா இராமச்சந்திர ரெட்டி** (*Nukala Ramachandra Reddy*) தெலுங்கானாவின் பிரபலமான அரசியல்வாதி ஆவார்.

நுகலா இராமச்சந்திர ரெட்டி

ஆரம்ப கால வாழ்க்கை
------------------

நுகலா இராமச்சந்திரா ரெட்டி தெலுங்கானா மாநிலத்தின் வாரங்கல் மாவட்டத்தில் உள்ள மகபூபாபாத்திலிருந்து (முன்பு மனுகோட்டா என அழைக்கப்பட்டது) 4 கி.மீ. தொலைவில் உள்ள ஜமண்டலபள்ளி என்ற கிராமத்தில் பிறந்தார். நுகல ரங்கசாய் ரெட்டி மற்றும் ருக்மணி தேவியின் மகனாகப் பிறந்த இவருக்கு மூன்று சகோதரர்களும் ஒரு சகோதரியும் இருந்தனர்.

அரசியல் வாழ்க்கை
----------------

வாரங்கல் மாவட்டத்தில் உள்ள டோர்னகல் தொகுதியிலிருந்து 1957, 1962, 1967 மற்றும் 1972 ஆகிய ஆண்டுகளில் சட்டமன்ற உறுப்பினராகத் தேர்ந்தெடுக்கப்பட்டார். 1972ல் போட்டியின்றி வெற்றி பெற்றார். இவர் நான்கு முறை அமைச்சராகவும் இருந்துள்ளார்.. 1960-ல், தாமோதரம் சஞ்சீவய்யா அமைச்சரவையில் உணவு, வேளாண்மை, தொழிலாளர் மற்றும் நிலச் சீர்திருத்த அமைச்சராகப் பதவியேற்றார். 1962-ல் அவர் நீலம் சஞ்சீவ ரெட்டி அமைச்சரவையில் வருவாய் மற்றும் நில சீர்திருத்த அமைச்சராக சேர்ந்தார். ஏப்ரல் 27, 1964-ல் நிர்வாக சீர்திருத்தக் குழுவின் தலைவராக நியமிக்கப்பட்டார். 1964 முதல் 1967 வரை, காசு பிரம்மானந்த ரெட்டி அமைச்சரவையில் வருவாய் நிலச் சீர்திருத்த அமைச்சராகப் பணியாற்றினார். 1973 ஆம் ஆண்டு ஜலகம் வெங்கலராவ் அமைச்சரவையில் நிதி மற்றும் வணிக வரி அமைச்சராக சேர்ந்தார்..

இறப்பு
------

நுகலா ராமச்சந்திர ரெட்டி சூலை 27, 1974 அன்று தனது 55வது வயதில் மாரடைப்பால் காலமானார். மக்களுக்கு இவர் ஆற்றிய சேவையைப் பாராட்டி அப்போதைய ஆந்திர மாநில அரசு இவருக்கு இறுதிச் சடங்கு நடத்தியது.

இணைப்புகள்
----------

1. 1957 ஆந்திரப் பிரதேச சட்டமன்றத் தேர்தல் (66)
2. 1962 ஆந்திரப் பிரதேச சட்டமன்றத் தேர்தல் (276)
3. 1967 ஆந்திரப் பிரதேச சட்டமன்றத் தேர்தல் (259)
4. 1972 ஆந்திரப் பிரதேச சட்டமன்றத் தேர்தல் (259)\*

மேற்கோள்கள்
-----------

1. ↑  "ఆర్కైవ్ నకలు". 2020-06-12 அன்று மூலம் பரணிடப்பட்டது. 2020-06-12 அன்று பார்க்கப்பட்டது.
2. ↑
3. ↑
4. ↑
**சுவாமிநாதன் ஜானகிராமன்** (Swaminathan Janakiraman) ஓர் இந்திய வங்கியாளர் ஆவார், இவர் ஜனவரி 2021 ஆம் ஆண்டு சனவரி மாதம் ஜூன் 2023 ஆம் ஆண்டு சூன் மாதம் வரை பாரத மாநில வங்கியின் நிர்வாக இயக்குநராக பணியாற்றினார் 

20 ஜூன் 2023 ஆம் ஆண்டு சூன் மாதம் 20 ஆம் தேதியன்று இவர் இந்திய ரிசர்வ் வங்கியின் துணை ஆளுநராக இந்திய அரசால் நியமிக்கப்பட்டார்.

ஆரம்ப காலம்
-----------

தனது உயர்நிலைப் பள்ளிக் கல்வியை 1981 ஆம் ஆண்டு தமிழ்நாடு மாநிலத்தின் கும்பகோணத்தில் நகர மேல்நிலைப் பள்ளியில் முடித்தார். பின்னர், 1984 ஆம் ஆண்டு, சென்னைப் பல்கலைக்கழகத்துடன் இணைக்கப்பட்டுள்ள கும்பகோணம் அரசுக் கல்லூரியில் வணிகவியல் பட்டம் பெற்றார்.

வங்கி தொழில்
------------

1988 ஆம் ஆண்டு டிசம்பர் மாதத்தில் பாரத மாநில வங்கியில் மேலாளராகப் பணியில் சேர்ந்தார் 

பாரத மாநில வங்கியில் 34 ஆண்டுகள் பணியாற்றி, நிர்வாக இயக்குனராக உயர்ந்தார்.

ஈடுபாடுகள்
----------

பாரத மாநில வங்கியின் நிதிச் செயல்பாடு, நிதி ஒதுக்கீடு மற்றும் செயல்திறன் கண்காணிப்பு, மூலதன திட்டமிடல் மற்றும் முதலீட்டாளர் உறவுகளை மேற்பார்வையிடுதல் போன்ற செயல்பாடுகளில் இவர் முக்கிய பங்கு வகித்துள்ளார். கூடுதலாக, இவர் இலக்கமுறை வங்கி திட்டத்தின் தலைவராக வங்கியின் இலக்கமுறைமாற்றப் பயணத்திலும் ஈடுபட்டுள்ளார்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑

புற இணைப்புகள்
--------------

* இந்திய ரிசர்வ் வங்கி
* 
* 
*
சுவாமி விவேகானந்த யோகா அனுசாந்தனா சமஸ்தானம் என்பது சுருக்கமாக எஸ்-வியாசா அல்லது எஸ்.வி.யாசா என்று சுருக்கமாக அழைக்கப்படுகிறது.இது இந்தியாவின் பெங்களூரில் அமைந்துள்ள ஒரு வகை முதல்தரமான  பல்கலைக்கழகமாகும்.
இப்பல்கலை கழகமானது சுவாமி விவேகானந்தரின் போதனைகளின் அடிப்படையில் யோகா ஆய்வுகளை மேற்கொள்கிறது. டாக்டர் பி.ஆர்.ராமகிருஷ்ணா பல்கலைக்கழகத்தின் தற்போதைய துணைவேந்தர் ஆவார்.

எண்ணத்திற்கும்  செயலுக்கும் இடையேயான வேறுபாடுகள் குறித்த பிரச்சனைகள் மற்றும் மனக் கோளாறு மற்றும் ஒற்றைத் தலைவலி,மன சோர்வு பிரச்சனைகள் ஆகிய நரம்பியல் கோளாறுகள் குறித்து நிம்ஹான்ஸ்(NIMHANS) மற்றும் ஸ்வயாசா (SVYASA)ஆகியன செயல்படுகின்றன.

ஸ்வயாசாவானது (SVYASA)யோகா மற்றும் யோக சிகிச்சைகள் குறித்த இரண்டு பிரிவிலும் நிபுணத்துவம் உடையது. யோகா பற்றிய  ஆராய்ச்சி மற்றும் யோகா சிகிச்சை ஆகியனவற்றை மேற்கொள்கிறது. இதன் அமைவிடமானது முக்கிய வளாகமான பெங்களூருவில் உள்ள பிரசாந்தி குட்டிராம் விவேகானந்தா சாலை, கல்லுபள்ளு அஞ்சல், ஜிகானி, அனேகல் என்ற இடத்தில் அமைந்துள்ளது.

பிரிவுகள்
---------

பல்கலைக்கழகத்தில் 5 முக்கிய பிரிவுகள் உள்ளன

* யோகா மற்றும் ஆன்மீகம்
* யோகா மற்றும் வாழ்க்கை அறிவியல் பிரிவு
* யோகா இயற்பியல் மற்றும் அறிவியல் பிரிவு
* யோகா மேலாண்மை மற்றும் ஆய்வுகள் பற்றிய பிரிவு
* யோகா மற்றும் மனிதநேய பிரிவு

ஆகியனவாகும்.

பாடத்திட்டங்கள்
---------------

* முனைவர் (யோகா)
* முனைவர்(யோகா மற்றும் மறுவாழ்வு)
* முதுகலை அறிவியல்

(யோகா சிகிச்சை)

* முதுகலை (யோகா மற்றும் நனவு)
* யோகா சிகிச்சையில் முதுகலை சான்றிதழ்
* (மருத்துவர்கள்) யோகா சிகிச்சையில் முதுகலை சான்றிதழ்
* இளங்கலை (யோகா சிகிச்சை)
* இளங்கலை அறிவியல் (யோகா மற்றும் நனவு)
* இளங்கலை (இயற்கை மற்றும் யோக அறிவியல்)
* ஆயுர்வேத இயற்கை மருத்துவ சிகிச்சை பயிற்சி
* யோகா பயிற்றுவிப்பாளர்

இவற்றையும் காண்க
----------------

சான்றுகள்
---------

1. ↑  நிம்ஹான்ஸ் மன-நரம்பியல் கோளாறுகள் மற்றும் மூளை சிகிச்சை முறைகள் பற்றிய ஆய்வுகளை மேம்படுத்துகிறது